Chelsea jistgħu jiffirmaw lill-midfielder ta' Marseille, Boubacar Kamara Chelsea jistgħu jipprovaw jiffirmaw lill-midfielder ta' Marseille, Boubacar Kamara, matul it-tieqa tat-trasferimenti ta' dan is-sajf. Iż-żagħżugħ ta' 21 sena għamel 122 dehra għall-club tiegħu tal-Ligue 1 fil-kompetizzjonijiet kollha, u skorja tliet goals u pprovda ħames assists fil-proċess. Il-midfielder kien player vitali għal Les Olympiens fl-istaġun li għadda fejn lagħab 43 partita, iżda huwa maħsub li Franċiżi jinsabu taħt pressjoni biex ibiegħu lil da nil-player dan is-sajf minħabba l-problemi finanzjarji tagħhom. Chelsea ġew imwissija dwar l-iżviluppi riċenti madwar il-Franċiż u jistgħu jagħmlu offerta fis-suq kurrenti. Il-Blues iqisu lil Kamara bħala alternattiva orħos għal Declan Rice, li se jkun diffiċli biex jiffirmawh dan is-sajf minħabba l-prezz għoli mitlub minn West Ham United. Newcastle United ġew ukoll ikkreditati b'interess fiż-żagħżugħ, li fadallu inqas minn 12-il xahar fil-ftehim attwali tiegħu ma' Marseille.